સાજીદ નડિયાદવાલાની હાઉસફુલ-૪નું કામ ઝડપથી ચાલી રહ્યું છે. આ મલ્ટીસ્ટારર ફિલ્મમાં અક્ષય કુમાર, રિતેશ દેશમુખ, સંજય દત્ત, બોબી દેઓલ ફાઇનલ થઇ ગયા છે. ક્રિતી સેનન, કૃતિ ખરબંદા અને પૂજા હેગડેને પણ હીરોઇનના રોલ આપી દેવાયા છે. નિર્દેશક સાજીદ ખાન આ ફિલ્મમાં જૈકલીન ફર્નાન્ડીઝ એક આઇટમ સોંગમાં કામ કરે તેવું ઇચ્છતા હતાં. પણ જૈકલીન આ માટે રાજી થઇ નથી. એમ કહેવાય છે કે એક સમયે સાજીદ ખાન અને જૈકલીન રિલેશનમાં રહ્યા હતાં. પછી અલગ થઇ ગયા હતાં. જૈકલીને હાઉસફુલ-૨ અને ૩માં હીરોઇન તરીકે કામ કર્યુ હતું. પણ નિર્દેશક તરીકે સાજીદ ખાનની એન્ટ્રી થતાં જ આ ફિલ્મમાંથી તે ખસી ગઇ છે. તેની પાસે હાલમાં કિક-૨ અને સલમાન સાથેની જ એક ડાન્સ ફિલ્મ છે.